विदिशा को मिलेंगे 210 करोड़, 977 आंगनबाड़ी भवन बनेंगे, ट्रामा खुलेगा
बजट से हमारे शहर को यह मिला
इस बार के बजट में जिले को उम्मीद के मुताबिक बहुत कुछ मिलता हुआ दिख रहा है। शहर के विकास के लिए करीब 210 करोड़ रुपए मिलेंगे। इस भारी-भरकम राशि से सीवर, ट्रांसपोर्टेशन और गार्डन बनाए जाएंगे। जिला अस्पताल में ट्रामा सेंटर, सीटी स्केन सेंटर और एमआरआई सेंटर खोलने की योजना को भी मंजूरी मिली है। 977 आंगनबाड़ी केंद्रों के लिए नए भवन मिलेंगे। कुपोषण से निबटने के लिए बंद पड़े एनआरसी केंद्र चालू होंगे। तीनों वर्गों में 2150 अध्यापकों की भर्ती की जाएगी। योजना अिधकारी पीके मिश्रा ने बताया कि योजना मंडल से स्कीमों की मंजूरी के बाद प्रपोजल योजना एवं सांख्यिकी विभाग के माध्यम से भेजे गए थे। लगभग सभी को मंजूरी मिली है।
पीओएस मशीनों को करमुक्त करने से फायदा
व्यापार महासंघ के महामंत्री घनश्याम बंसल का कहना है कि खाद्य तेल, पेट्रोलियम आदि जिन वस्तुओं पर वेट और प्रवेश कर लगता है, उन्हें कर मुक्त करना था। इससे हवाई यात्रा महंगी होगी। वहीं पीओएस मशीनों को करमुक्त करने से कैशलेस स्कीम को बढ़ावा मिलेगा।
5. 144744 किसानों को मिलेगी फसल बीमा राशि: 1 लाख 44 हजार 744 किसानों ने खरीफ वर्ष 2015-16 में फसल बीमा लेने के लिए अपना क्लेम किया है। डीडीए पीके चौकसे ने बताया कि बीमा राशि का फायदा मिलेगा।
4. 977 नए आंगनबाड़ी केंद्र बनेंगे: 977 आंगनबाड़ी केंद्र वर्तमान में किराए के भवनों में चल रहे हैं। बजट में नए भवन मिलने की उम्मीद बढ़ गई है। इससे बच्चों का बेहतर पुनर्वास हो सकेगा।
3. कुपोषण मिटाने खुलेंगे एनआरसी केंद्र: पोषण पुनर्वास केंद्रों के बिस्तरों की संख्या बढ़ाने और बंद पड़े त्योंदा, नटेरन और लटेरी के एनआरसी चालू होने से कुपोषण से जंग जीतने में मदद मिलेगी।
2. अस्पताल के नए भवन में खुलेगा ट्रामा सेंटर: सीएमएचओ डा. बीएल आर्य ने बताया कि ट्रामा सेंटर चालू किया जाएगा। सीटी स्केन सेंटर और एमआरई सेंटर खुलने से मरीजों को लाभ होगा।
1. अमृत योजना से पूरे मिलेगा फायदा: सीवर के लिए 101 करोड़ रुपए के बजट का प्रावधान किया है। सीएमओ आरके कार्तिकेय ने बताया कि बजट मिलने से अमृत योजना के कार्यों में तेजी आएगी।
बुधवार को सरकार के बजट को टेलिवजन पर देखते लोग।
जिले में 977 नए आंगनबाड़ी भवन बनने से किराए के भवनों से मिलेगी निजात
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva